Държавен вестник, бр. 37, 2010 г., стр. 23

БРОЙ  37	
Д Ъ Р Ж А В Е Н  В Е С Т Н И К 	
СТР.  23  
Член 19
Приложения
Приложенията към този протокол са не­
разделна част от него и препратките към този 
протокол се отнасят също до приложенията към 
него, освен ако изрично не е указано друго.
Член 20
Изменения и допълнения
1. Всяка страна може да предлага изменения 
и допълнения на този протокол. 
2. Предложенията за изменение и допълнение 
на този протокол се разглеждат на заседание 
на съвещанието на страните. 
3. Всяко предложение за изменение и допъл­
нение на този протокол се представя в писмена 
форма на секретариата, който го съобщава на 
всички страни най-малко шест месеца преди 
заседанието, на което се предлага за приемане 
от страните, от други държави или организации 
за регионално икономическо сътрудничество, 
които са дали съгласието си за обвързване с 
протокола, но за които разпоредбите му все 
още не са влезли в сила, и от подписващите 
страни.
4. Страните се стремят да постигнат спо­
разумение с консенсус по всяко предложено 
изменение или допълнение на този протокол. 
Ако въпреки усилията консенсус не се постигне, 
измененията и допълненията в краен случай се 
приемат с мнозинство от три четвърти от при­
състващите на заседанието и гласуващи страни.
5. По смисъла на този член „присъстващи 
и гласуващи“ страни са страните, които при­
състват на заседанието и подават положителен 
или отрицателен вот. 
6. За всяко изменение и допълнение на този 
протокол по параграф 4 секретариатът уведомя­
ва депозитаря, който го предоставя на всички 
страни, на други държави или организации 
за регионално икономическо сътрудничество, 
които са дали съгласието си за обвързване с 
протокола, но за които разпоредбите му все 
още не са влезли в сила, и на подписващите 
страни.
7. Изменение, което не се отнася до прило­
жение към протокола, влиза в сила за страни­
те, които са го ратифицирали, одобрили или 
приели, на деветдесетия ден след получаването 
от депозитаря на уведомленията за тяхната 
ратификация, одобрение или приемане от най-
малко три четвърти от страните по протокола 
при приемане на изменението. Впоследствие 
то влиза в сила за всяка друга страна на де­
ветдесетия ден, след като тя депозира своето 
уведомление за ратификация, приемане или 
одобрение при депозитаря. 
8. При изменение на някое от приложенията 
към този протокол страна, която не е съглас­
на с изменението, писмено уведомява за това 
депозитаря в рамките на дванайсет месеца 
след съобщаване на изменението. Депозитарят 
незабавно информира всички страни относно 
всяка получена нотификация за неприемане. 
Страна, представила нотификация за непри­
емане, може по всяко време да я оттегли, при 
което съответните изменения по приложението 
влизат в сила за нея.
9. При изтичане на дванадесетмесечния пе­
риод от датата на съобщаване на изменението 
от страна на депозитаря съгласно параграф 6 
изменението на приложение влиза в сила за тези 
страни, които не са представили нотификация 
по параграф 8, при условие че не повече от една 
трета от страните по протокола при приемане 
на изменението са представили нотификация 
за неприемане. 
10. В случаите, когато изменение на някое 
от приложенията е директно свързано с изме­
нение на този протокол, то влиза в сила след 
влизането в сила на изменението по протокола. 
Член 21
Секретариат 
Изпълнителният секретар на Икономиче­
ската комисия за Европа изпълнява следните 
функции като секретариат, свързани с този 
протокол:
(а) подготовка и обслужване на заседанията 
на съвещанието на страните;
(б) предаване на страните на доклади и 
друга информация, получена в съответствие с 
разпоредбите на този протокол;
(в) отчитане пред съвещанието на страните 
на дейностите, извършвани от секретариата; 
(г) други функции, определени от съвеща­
нието на страните, в зависимост от наличните 
ресурси.
Член 22
Преглед на съответствието
На първото си заседание съвещанието на 
страните установява с консенсус несъдебни, 
неконфронтационни, с консултативен характер 
процедури за сътрудничество и институционални 
разпоредби за оценка и насърчаване постига­
нето на съответствие с разпоредбите на този 
протокол и с цел да се обърне внимание на 
случаите на несъответствие. При установяване 
на тези процедури и разпоредби съвещанието 
на страните обсъжда дали да разреши да се 
предоставя информация на членове на общест­
веността по въпроси, засягащи този протокол.
Член 23
Разрешаване на спорове
1. При възникване на спор между две или 
повече страни относно тълкуването или прила­
гането на този протокол те търсят разрешение 
чрез преговори или други мирни средства, 
приемливи за страните по спора. 
2. При подписване, ратифициране, приема­
не, одобряване или присъединяване към този 
протокол или по всяко време след това дадена